Rejser og botaniske Undersøgelser i Ost-Grenland. 257 
særlig tør, men derimod altid lun, beskyttet mod Vinden og om 
Vinteren fuldstændig snedækt. 
Et andet Samlag træffes paa Overfladen af fremstaaende Klipper 
(Hamre) i den almindelige Hede. Her er der gerne temmelig fugtigt, 
da Klippegrunden standser Vandet, uden at det faar Lejlighed til 
at forsumpe, da der er frit Afløb til Klippens Side. Her findes Rho- 
dodendron lapponicum, Diapensia lapponica, Tofieldia borealis og Pin- 
guicula vulgaris, som danner et tæt Dække, ofte af adskillige п? Ud- 
strækning. Under Klippens Skrænt samler det nedsivende Vand sig 
ofte i en stagnerende Pøl, paa hvis Bredder der kun findes et sort 
Anthelia-Dække, men ikke ovennævnte Samlag, skønt Fugtigheden 
skulde synes stor nok; den er maaske for stor. 
Paa de stejleste Steder, hvor Vandingen er god, gaar Lyngheden 
jævnt over i Urteli eller Pilekrat uden paaviselig Grænse; paa de 
magre, meget svagt hældende gaar den lige saa umærkeligt over i 
Fjældmark. 
En særlig Form for Lynghede, som kun findes paa en enkelt 
Lokalitet, er den Cassiope-Hede ved Kingorsuak, som er udførligt om- 
talt Pag. 81. Dryas danner intet Steds i Angmagsalik Hede; dertil 
er den for sjælden og dens Forekomst for spredt. Det Sted, hvor 
den kom nærmest dertil, var Cassiope-Fjæld i den øvre Del af Cas- 
siope-Heden. 
Mos-Hede. 
Mos-Hede, d. v.s. et fuldstændigt tæt Dække, overvejende dannet 
af Mosser (og Hepaticæ) med sparsomt indblandede Karplanter, findes 
kun i ringe Udstrækning i Angmagsalik. Almindeligst forekommer 
denne Formation paa Fugleholmene, som dog kun er faa i Tal og 
smaa. Der findes en i det indre af Angmagsalik-Fjord, en i Mun- 
dingen af Misutok Tasiusak, to i Mundingen af Ikerasak og en eller 
to sparsomt beboede om Aluit og Anava tæt Syd for Norsit. Paa den 
nordlige Kyststrækning var to Øer meget sparsomt beboede af Fugle. 
Vegetationen paa to af de frodigste og bedst beboede Fugle- 
holme er omtalt Pag. 72 og 83. Jeg er ikke i Tvivl om, at den 
stærke Mos-Bevoksning paa disse Skær er en Følge af Fuglenes 
Ophold, ikke omvendt; thi der fandtes ikke paa de ubeboede 
Øer noget, som kunde tyde paa særlige Betingelser for en rig Mos- 
Vegetation, saa lidt som der paa noget af Yderskærene fandtes en 
Mos-Tundra som de, jeg har set i Egedesminde Skærgaard paa Vest- 
XLIX. 17 
